ai4bharat/Pralekha huggingface dataset:
سٹرک ٹرانسپورٹ اور شاہراہوں کی وزارت
مرکزی وزیر برائے روڈ ٹرانسپورٹ اور ہائی ویز نتن گڈکری نےگوا میں منعقدہ ایک تقریب میں 3,840 کروڑ روپے کے چھ پروجکٹوں کا افتتاح اور سنگ بنازد رکھا
گوا کو عالمی معیار کی آلودگی سے پاک ریاست کے طور پر قائم کرنے کی اپیل
گرین ہائیڈروجن مستقبل کا ایندھن ہے اور گوا حکومت کو اس کے استعمال پر زور دینا چاہئے: گڈکری کی اپیل
روڈ ٹرانسپورٹ اورقومی شاہراہوں کے مرکزی وزیر جناب نتن گڈکری نے گوا کی ترقی کا حصہ بننے اور اسے ایک امیر اور خوشحال ریاست بنانے کا موقع ملنے پر خوشی کا اظہار کیا ہے۔ وہ گوا میں 3,840 کروڑ روپے کے چھ پروجیکٹوں کے افتتاح اور سنگ بنیاد کی تقریب کے بعد خطاب کررہے تھے۔ انہوں نے اس بات پر خوشی کا اظہار کیا کہ حکومت نے گوا کی ترقی پر 22,000 کروڑ روپے سے زیادہ خرچ کیے جب کہ ریاست کی جانب سے 15,000 کروڑ روپے کا مطالبہ کیا گیا تھا۔ انہوں نے پورٹ سے ہائی وے، ورنا پوری سے ساڈا کو جوڑنے والے 546 کروڑ روپے جیسے پروجیکٹوں کا سنگ بنیادرکھا اور اس سے متعلق منعقدہ تقریب کا افتتاح بھی کیا۔
انہوں نے کہا کہ گوا میں تمام پروجیکٹوں پر کام کا معیار بہترین ہے۔ آج زوری برج پر نصب واچ ٹاورز کے بارے میں بات کرتے ہوئے انہوں نے کہا کہ یہ پل جدید ٹیکنالوجی کے استعمال کی بہترین مثال ہے۔
نتن گڈکری نے گوا کے سابق وزیر اعلیٰ منوہر پریکر اور گوا کو جدید شکل دینے کے لیے ان کی انتھک کوششوں کو بھی یاد کیا۔ عزت مآب وزیر نے اپنے پختہ یقین کا اظہار کیا کہ گوا میں ہوا، پانی اور صوتی آلودگی کو کم کرکے گوا کو ایک عالمی معیار کی آلودگی سے پاک ریاست میں تبدیل کیا جاسکتا ہے۔
انہوں نے کہا کہ "گرین ہائیڈروجن مستقبل کا ایندھن ہے اور ہم اس کے استعمال کو فروغ دینے کے لیے مسلسل کوشاں ہیں۔" انہوں نے مزید کہا کہ شمسی توانائی اور ہوا سے پیدا ہونے والے ایندھن کو استعمال کرتے ہوئے گرین ہائیڈروجن کے پروجیکٹ لگانے کی کوششیں کی جا رہی ہیں۔
اس حقیقت پر اطمینان کا اظہار کرتے ہوئے کہ گوا میں ہر قسم کی صنعتیں لگ رہی ہیں اور اچھے معیار کی طبی سہولتیں پیدا ہو رہی ہیں، گڈکری نے زور دے کر کہا کہ اعلیٰ معیار کے منصوبے ملک کاسرمایہ ہیں۔
اس موقع پر گوا کے وزیر اعلیٰ ڈاکٹر پرمود ساونت، بندرگاہوں، جہاز رانی اور آبی گزرگاہوں کے مرکزی وزیر مملکت شری پد یشو نائک، راجیہ سبھا کے رکن ونے تندولکر اور کئی دیگر معززشخصیات موجود تھیں۔
آج مسٹر گڈکری نے درج ذیل پروجیکٹوں کا افتتاح کیا:
قومی شاہراہ نمبر 66 کے پترادیوی سے کرسواڑہ تک 18 کلومیٹر چار لین روڈ۔
قومی شاہراہ نمبر 66 کے 13 کلومیٹر تک کارسواد سے بامبولی تک چار لین روڈ۔
لوپ 1 روڈ جو گوا بندرگاہ کو جوڑتا ہے۔
مارگاؤں ویسٹ بائی پاس
گڈکری نے مندرجہ ذیل تین پروجیکٹوں کا بھومی پوجن کیا۔
موپا ہوائی اڈے کو جوڑنے والی قومی شاہراہ نمبر 1665 کی تعمیر۔
دریائے زوری کےپل پر واچ ٹاورز کی تعمیر۔
مرکزی بنیادی ڈھانچہ سہولت فنڈ کے تحت سڑک کے چھ مختلف منصوبے۔
بجلی کی وزارت
آرای سی نے 54ای سی بانڈز کے سرمایہ کاروں کے لیے ایک موبائل ایپ ’سگم آرای سی‘ کا آغاز کیا
وزارت بجلی کے تحت کام کرنے والی مرکزی سرکاری سیکٹرکی مہارتن کمپنی آرای سی لمیٹڈ نے ایک موبائل ایپلیکیشن کاآغاز کیا ہے۔یہ موبائل ایپلی کیشن خاص طور پر آرای سی کے 54ای سی سرمایہ کے حصول اورٹیکس چھوٹ والے بانڈز میں موجودہ سرمایہ کاروں اور مستقبل کے سرمایہ کاروں کے لیے ہے ۔ ’سگم آرای سی ‘سے موسوم یہ موبائل ایپ سرمایہ کاروں کو آرای سی کے 54 ای سی بانڈز میں ان کی سرمایہ کاری سے متعلق مکمل تفصیلات پیش کرے گا۔
اس موبائل ایپلی کیشن کے ذریعہ سرمایہ کار اپنے ای ۔بانڈ سرٹیفکیٹ ڈاؤن لوڈ کر سکیں گے، تازہ سرمایہ کاری کے لیے درخواست دے سکیں گے، کے وائی سی کو اپ ڈیٹ کرنے سے متعلق اہم فارمز ڈاؤن لوڈ کر سکیں گے اور کال/ای میل/واٹس ایپ کے ذریعے آرای سی کے سرمایہ کاری سیل سے رابطہ بھی کر سکیں گے۔
موبائل ایپلیکیشن کو اینڈرائیڈ اور آئی او ایس پلیٹ فارمز پر مفت ڈاؤن لوڈ کیا جا سکتا ہے۔
ایپلیکیشن کو فوری طورپراور آسان طریقے سے ڈاؤن لوڈ کرنے کے لیے لنکس درج ذیل ہیں:
اینڈرائیڈ پر: https://play.google.com/store/apps/details?id=com.rec.org
آئی اوایس پر: https://apps.apple.com/in/app/sugam-rec/id6468639853
’سگم آرای سی ‘ آرای سی کے متعدد ڈیجیٹل اقدامات میں سے ایک ہے۔
54ای سی بانڈز سیکشن کیا ہیں؟
54ای سی بانڈز سیکشن مقررہ آمدنی مالیاتی وسائل کی ایک قسم ہیں جو انکم ٹیکس ایکٹ کے سیکشن 54ای سی کے تحت سرمایہ کاروں کوسرمایہ کے حصول کے تحت ٹیکس میں چھوٹ فراہم کرتے ہیں۔
اس سلسلے میں یہاں پر مزید پڑھیں۔
آرای سی کے 54ای سی کیپٹل کے سرمایہ کے حصول کے تحت ٹیکس میں چھوٹ کےبانڈز کےبارے میں مزید یہاں پڑھیں ۔
آرای سی لمیٹڈ کے بارے میں
آرای سی لمیٹڈ ایک این بی ایف سی ہے جو پورے ہندوستان میں بجلی کے سیکٹر کے لئے مالیات کی فراہمی اورترقی پر توجہ مرکوز کرتی ہے۔ 1969 میں قائم ہونے والی آرای سی لمیٹڈ نے پچاس سال سے زیادہ کے کام کاج مکمل کر لیے ہیں۔ یہ ریاستی بجلی بورڈز، ریاستی حکومتوں، مرکزی/ریاستی بجلی اداروں، آزاد بجلی پیدا کرنے والوں، دیہی بجلی کے امدادباہمی کے اداروں اور نجی شعبے کے اداروں کے لئےمالی مدد فراہم کرتی ہے۔ اس کی کاروباری سرگرمیوں میں بجلی کے سیکٹر کی مکمل ویلیو چین ،بجلی کی پیداوار ،بجلی کی ترسیل ، بجلی تقسیم کاری اور قابل تجدید توانائی سمیت مختلف قسم کے منصوبوں کے لیے فنانسنگ پروجیکٹس شامل ہیں۔آرای سی کی فنڈنگ ہندوستان میں ہر چوتھے بلب کو روشن کرتی ہے۔ آرای سی نے حال ہی میں مالیاتی بنیادی ڈھانچے اور لاجسٹک کے شعبے میں بھی تنوع پیدا کیا ہے۔
بندرگاہوں، جہاز رانی اور آبی راستوں کی وزارت
اندرون ملک جہاز رانی
قومی آبی گزر گاہ-1  ، NW-2 ، NW-3  کو فیئر وے، نیویگیشنل ایڈز، اور ٹرمینلز کے ساتھ پہلے ہی تیار کیا جا چکا ہے جس میں سامان کی لوڈنگ اور ان لوڈنگ کے لیے میکانی سامان ہینڈلنگ کی سہولیات موجود ہیں۔ یہ آبی گزر گاہیں آپریشنل ہیں اور جہاز ان قومی آبی گزر گاہوں پر چل رہے ہیں۔ اس کے علاوہ، NW-10 ، NW-68 ، NW-73 ، NW-83 ، NW-85 ، NW-91 ، NW-97 ، NW-100  اور NW-111  بھی کام کر رہے ہیں۔
آبی گزرگاہ کی بحالی کی نگرانی باقاعدگی سے ہائیڈرو گرافک سروے اور چینل معائنہ کے ذریعے علاقائی ڈائریکٹوریٹس کی طرف سے کی جاتی ہے جو NWs کے ساتھ واقع ذیلی علاقائی دفاتر کے تعاون سے چلتی ہے۔ پندرہ روزہ ہائڈروگرافک سروے کیے جاتے ہیں تاکہ سال بھر محفوظ بحری جہاز رانی کے لیے چینلز میں دستیاب گہرائی اور ممکنہ ساحل کی تشکیل کا تعین کیا جا سکے۔
دریائی انفارمیشن سسٹم  کا مقصد آبی گزر گاہ آپریٹروں اور صارفین کے مابین اندرون ملک جہاز رانی میں ٹریفک اور ٹرانسپورٹ کے عمل کو بہتر بنانے کے لیے معلومات کے تبادلے کو ہموار کرنا ہے۔
ریاست کیرالہ میں NW-3 پر ان لینڈ نیوی گیشن کی ترقی کے لیے مندرجہ ذیل منصوبوں کو IWAI نے منظوری دی تھی:
 تھریکناپوزا میں NW-3 پر 38 کروڑ روپے کی لاگت سے موجودہ نیویگیشنل لاک کی تعمیر / ترمیم کی منظوری دی گئی ہے اور یہ کام محکمہ آبپاشی، حکومت کیرالہ کو سونپا گیا ہے۔ ڈپازٹ کی بنیاد پر کاموں کو انجام دینے کے لیے کیرالہ کے اندرون بحری جہاز ڈائریکٹوریٹ کو 33 کروڑ روپے پہلے ہی جاری کیے جا چکے ہیں۔
 کوولتھوتم میں چاورا کے قریب NW-3 پر آئی ڈبلیو اے آئی اور کیرالہ منرلز اینڈ میٹلز لمیٹڈ ، چاورا  کے درمیان  لاگت کے اشتراک کی بنیاد پر 5.75 کروڑ روپے کی لاگت سے روڈ اوور برج کی تعمیر کی منظوری دی گئی ہے۔
آئی ڈبلیو اے آئی جاری ترقیاتی منصوبوں کو مقررہ وقت میں مکمل کرنے کے لیے تمام کوششیں کر رہا ہے۔
بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے آج لوک سبھا میں ایک تحریری جواب میں یہ معلومات فراہم کی۔
وزارت دفاع
لیفٹیننٹ جنرل ترون کمار چاولہ آرٹیلری کے ڈائریکٹرجنرل کے طور پر عہدے کا چارج لیں گے
نئی دہلی، 31 جولائی : لیفٹیننٹ جنرل ترون کمار چاولہ، اے وی ایس ایم، یکم؍اگست 2021 کو ڈائریکٹر جنرل آف آرٹلری کا عہدہ سنبھالیں گے۔ وہ،لیفٹیننٹ جنرل کے روی پرساد ، پی وی ایس ایم، وی ایس ایم سے عہدے کا چارج لیں گے جنہوں نے 29سال تک فوج میں اپنی بیش بہا خدمات انجام دی ہیں۔ 31 جولائی 2021 کو وہ اپنے عہدے سے سبکدوش ہو رہے ہیں۔
جنرل آفیسر، سینٹ تھامس ہائی سکول، دہرادون اور نیشنل ڈیفنس اکیڈمی، کھادک واسلاکےسابق ابنائے قدیم  رہے ہیں۔ انہیں جون 1984 میں فیلڈ رجمنٹ آف آرٹلری میں کمیشن دیا گیا تھا۔انہوں نے متعدد عہدوں اور پروفائلز میں شاندار کام سرانجام دیے اورمختلف میدانوں میں ملے وسیع تجربات کی بنیاد پر اپنی شاندار خدمات انجام دیں۔ انہوں نے کمانڈ، اسٹاف اور انسٹرکشنل تقرریوں کے شعبے میں بھی عمدہ کام کیا۔ انہوں نے مغربی اور مشرقی دونوں سیکٹرزمیں آرٹلری رجمنٹ کی کمان سنبھالی۔ انہوں نے لائن آف کنٹرول پرآرٹلری بریگیڈ اور بعد ازاں مغربی تھیٹر میں آرٹلری ڈویژن کی کمان سنبھالی ہے۔
ڈیفنس سروسز سٹاف کالج ویلنگٹن، کالج آف ڈیفنس مینجمنٹ سکندرآباد اور نیشنل ڈیفنس کالج،نئی دہلی سے سابق فارغ التحصیل آفیسر موصوف نے ملٹری سیکرٹری برانچ، جسے پہلے اسی نام سے جانا جاتا تھا  پلاننگ ڈائریکٹوریٹ ، شمالی سیکٹر میں انفنٹری ڈویژن اور عملے کی تقرریوں میں نیز فنانیشل پلاننگ برانچ میں، جہاں وہ ڈائریکٹر جنرل تھے،اہم ترین کردار ادا کیا ہے ۔ وہ سکول آف آرٹلری دیولالی اور کالج آف ڈیفنس مینجمنٹ سکندرآباد میں انسٹرکٹر رہے ہیں ، اس کے علاوہ ڈیفنس سروسز سٹاف کالج ویلنگٹن میں عملے کی تقرری میں ان کا کردار قابل ستائش و تقلید ہے۔
جنرل آفیسر نے لائبیریا میں اقوام متحدہ کے مشن  میں فوجی مبصر کی حیثیت سے بھی خدمات انجام دی ہیں۔ ان کی سول شعبے کی قابلیت میں خاص طور پر ڈیفنس اینڈ اسٹریٹجک اسٹڈیز اور ویپن سسٹمز شامل ہیں، جس میں ان کی ڈبل ماسٹرز ڈگری اور دفاع اور اسٹریٹجک اسٹڈیز میں ماسٹر آف فلسفہ کی ڈگریاں شامل ہے۔
وزارت خزانہ
نیلامی برائے فروخت  برائے ’7.06فیصدسرکاری حصص 2028‘،  7.26
فیصد سرکاری حصص 2033‘،  7.36 فیصد سرکاری حصص 2052 کا اعلان
حکومت ہندنے 7.06 فیصد سرکاری حصص 2028کو یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعہ 8,000کروڑ  روپے کی نوٹیفائیڈ رقم کے لیے یکساں قیمتوں کے طریقہ کار کا استعمال کرتے ہوئے قیمت پر مبنی نیلامی کے ذریعہ 14,000 کروڑ روپے  کی مطلع شدہ رقم کے لیے ’’7.26 فیصد سرکاری حصص 2033‘‘ اور  11،000 کروڑ کی مطلع شدہ رقم کے لیے’7.36 فیصدسرکاری حصص 2052‘‘  مطلع شدہ رقم کےطریقہ کار کا استعمال کرتے ہوئے قیمت پر مبنی نیلامی کے ذریعہ حکومت ہند کے پاس مذکورہ بالا حصص کے لیے 2,000 کروڑ تک کی اضافی رکنیت برقرار رکھنے کا اختیار ہوگا۔ یہ نیلامیاں بروز جمعرات یعنی 04 مئی 203 کوممبئی کے فورٹ علاقے میں ریزرو بینک آف انڈیا کی ممبئی آفس کے ذریعہ کی منعقد کی جائیں گی۔
اہل افراد اور اداروں کو حصص کی فروخت کی نوٹیفائڈ رقم کا 5 فیصد تک اہل افراد اور اداروں سرکاری حصص کی نیلامی میں غیر مسابقتی بولی کی سہولت کی اسکیم کے مطابق مختص کی جائے گی۔
نیلامی کے لیے مسابقتی اور غیر مسابقتی دونوں بولیاں04 مئی 2023 کو ریزرو بینک آف انڈیا کے کور بینکنگ سولیوشن  سسٹم پر الیکٹرانک فارمیٹ میں جمع کرائی جائیں۔ غیر مسابقتی بولیاں صبح 10.30 سے 11 بجے کے درمیان اور مسابقتی بولیاں بح 10.30 سے 11.30 بجے کے درمیان منعقد کی جانی چاہیے۔
نیلامی کے نتائج کا اعلان 04 مئی 2023  کو کیا جائے گا اور کامیاب بولی دہندگان کے ذریعہ ادائیگی08 مئی 2023  کو کی جائے گی۔
یہ حصص ریزرو بینک آف انڈیا کے ذریعہ وقت بہ وقت ترمیم شدہ سرکلر نمبر ’’آر بی آئی/2018-19/25‘‘ مورخہ 24 جولائی 2018 کے تحت جاری کردہ ’مرکزی حکومت کے حصص میں جب مقررہ لین دین ‘ سے متعلق رہنما خطوط کے مطابق ’’جب جاری کی گئی ‘‘ کاروبار کے لیے اہل ہوں گے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
4652
(Visitor Counter : 46
وزیراعظم کا دفتر
امرناتھ یاترا ہمارے ورثے کا ایک روحانی اور عظیم الشان مظہر ہے: وزیر اعظم
وزیر اعظم جناب نریندر مودی نے امرناتھ یاترا کے موقع پر عقیدت مندوں کو مبارکباد دی ہے۔ انہوں نے کہا کہ شری امرناتھ یاترا ہماری وراثت کی ایک روحانی اور عظیم الشان شکل ہے۔
ایک ٹویٹ میں، وزیر اعظم نے کہا؛
’’شری امرناتھ جی کی یاترا ہمارے ورثے کا ایک روحانی اور عظیم الشان مظہرہے۔ میری خواہش ہے کہ بابا برفانی کی برکت سے تمام عقیدت مندوں کی زندگیوں میں نیا جوش اور نئی توانائی آئے اور ساتھ ہی ہمارا ملک امرت کال میں عزم سے کامیابی کی طرف تیزی سے آگے بڑھے۔ جے بابا برفانی!
وزیراعظم کا دفتر
وزیر اعظم کل ’جاترِپتاِ‘ بنگ بندھو شیخ مجیب الرحمٰن کی صد سالہ سالگرہ تقریبات میں ویڈیو کے ذریعہ شرکت کریں گے
نئی دلّی، 16 مارچ / وزیر اعظم جناب نریندر مودی کل بنگلہ دیش میں منعقد ہونے والی ’جاترِ پتاِ‘ بنگ بندھو شیخ مجیب الرحمٰن کی صد سالہ یوم پیدائش کی تقریبات میں ویڈیو میسیج کے ذریعہ شرکت کریں گے۔
کووڈ۔ 19 کے باعث بنگ بندھو شیخ مجیب الرحمٰن کی صد سالہ یوم پیدائش کی یہ تقریب 17 مارچ کو بنگلہ دیش میں عوامی اجتماع کے بغیر منعقد کی جا رہی ہے۔
۔۔۔۔۔۔
U. 1260
(Visitor Counter : 68
وزارت دفاع
‘ جہاز سازی کے توسط سے تعمیرِ ملک’ کے موضوع پر فکی کے زیر اہتمام منعقدہ بین الاقوامی مذاکرے سے ایڈمیرل کرم بیر سنگھ سی این ایس کا خطاب
نئی دہلی، 25 جولائی / بحریہ کے سربراہ ایڈمیرل کرم بیر سنگھ ای وی ایس ایم ، اے وی ایس ایم ، اے ڈی سی نے آج نئی دلّی میں جہاز سازی کے توسط سے تعمیر ملک کے موضوع پر فکی کے زیر اہتمام منعقدہ بین الاقوامی مذاکرے میں صنعت کے مندوبین اور بھارتی بحریہ کی سینئر شخصیات سے خطاب کیا ۔
اپنی تقریر کے ابتدا میں ایڈمیرل کرم بیر سنگھ نے کہا کہ اس سیمینار سے خطاب کرتے ہوئے انہیں اعزاز کا احساس ہوا ہے کیونکہ اس سیمینار کا اہتمام جہاز سازی کے توسط سے تعمیر ملک کے موضوع پر کیا گیا ہے ۔ بحری معاملات پر عبور رکھنے والے زبردست دانشوران کی اتنی بڑی تعداد سے ہم کلام ہونے کا بھی موقع ان کے لئے ایک خاص اہمیت رکھتا ہے ۔ انہوں نے کہا کہ میں فیڈریشن آف انڈین چیمبرس آف کامرس اینڈ انڈسٹری کا شکریہ ادا کرنا چاہتا ہوں ، جس نے اس مذاکرے کا اہتمام کیا ہے ۔ ہمارے نالج پارٹنر یعنی نیشنل میری ٹائم فاؤنڈیشن ، بحری برادری کے ممتاز سامعین ، صنعتی دنیا کے ممتاز ماہرین اور سرکاری اداروں کے ذمہ داران اس مذاکرے میں شریک ہیں ۔ انہوں نے کہا کہ انہیں پورا یقین ہےکہ یہاں جو کچھ بھی زیر بحث آئے گا ، اُس کے توسط سے بھارت میں جہاز سازی کے مکمل عمل کو زبردست تقویت حاصل ہو گی ۔
ایڈمیرل کرم بیر سنگھ نے کہا کہ حکومت نے ہمارے ملک کی معیشت کو 2024 ء تک پانچ کھرب ڈالر کے راستے پر لے جانے کے منصوبے کا اعلان کیا ہے ۔ ان کے خیال سے جہاز سازی کا عمل اور اس کا شعبہ اس میں خاطر خواہ طور پر اپنا تعاون دے سکتا ہے ۔ انہوں نے امید ظاہر کی کہ آج یہاں تقریر کرنے والے متعدد مقررین جہاز سازی کے عمل کو مہمیز کرنے ، خصوصا ً کاروباری پیمانے پر جہاز سازی کو بھارت میں آگے بڑھانے پر اظہارِ خیال کریں گے ۔ تاہم وہ بذاتِ خود بھارتی بحریہ کی جہاز سازی سے متعلق پہل قدمیوں پر ہی زور دینا چاہیں گے اور یہ بھی تعمیر ملک سے مربوط سرگرمیاں ہیں ۔
ایڈمیرل نے اپنے خیالات کی وضاحت کرتے ہوئے کہا کہ بھارتی بحریہ کلی طور پر اندرون ملک جہاز سازی کا ایک نظام وضع کرنے کے عمل کی حوصلہ افزائی کرتی آئی ہے اور میک اِن انڈیا کے قومی مشن بننے سے 50 سال قبل سے اُس کا مشن یہی رہا ہے ۔ بحریہ نے اندرون ملک جہاز سازی کے لئے اختراعی قدم اٹھائے ہیں اور 1964 ء میں اِس کے لئے ایک سینٹرل ڈیزائن آفس بھی قائم کیا تھا ۔ بحریہ نے اب تک مختلف زمروں کے 90 جنگی بحری جہاز تیار کئے ہیں ۔ انڈین شپ یارڈس میں 130 پلیٹ فارم سے زائد پلیٹ فارم قائم کئے گئے ہیں ۔ واضح رہے کہ پہلا آئی این ایس اَجے جی آر ایس ای کے ذریعے 1961 ء میں وجود میں آیا تھا ۔ بحریہ کی جہاز سازی کو بھارت کی کامیابیوں کی داستان کا ایک باب کہا جا سکتا ہے ۔ یہ اس بات کا ثبوت ہے کہ بھارتی بحریہ اور صنعت کے مابین بہت اچھا تال میل موجود ہے اور خود کفالت تئیں ہماری عہد بندگی کا بھی یہی اظہار ہے۔
انہوں نے کہا کہ ہمیں اس سفر کو خریداری کرنے والی بحریہ سے تعمیر کرنے والی بحریہ کی جانب لے جانا ہے اور یہ سفر اسی لحاظ سے طے کیا گیا ہے ۔ آج بحریہ بجا طور پر جہاز سازی میں اپنے تعاون کی دعویدار ہو سکتی ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
U. No. 3315
(Visitor Counter : 78
پیٹرولیم اور قدرتی گیس کی وزارت
ایل پی جی پائپ لائن پروجیکٹوں کیلئے اشتراک
نئی دہلی ،11دسمبر، پٹرولیم اور قدرتی گیس کے وزیر جناب دھرمیندرپردھان نے ایک سوال کے تحریری جواب میں آج راجیہ سبھا کو بتایا کہ ایل پی جی پائپ لائن بنیادی ڈھانچے کا قیام سرکاری دائرہ کار کی تیل کی مارکیٹنگ کمپنیوں  کے ذریعہ تکنیکی، کاروباری افادیت کے مطالعات کی بنیاد پر کیا جاتا ہے۔ ایل پی جی پائپ لائنیں تیل صاف کرنے والے کارخانوں سے ایل پی جی بوٹلنگ پلانٹوں تک بچھائی جاتی ہیں۔ پی این جی آر بی ایکٹ 2006 کے تحت قائم قدرتی گیس ریگولیٹری بورڈ ، ایل پی جی پائپ لائنیں بچھانے کی اجازت دینے والی اتھارٹی ہے۔ مجوزہ پائپ لائن بچھانے، ڈھانچہ تیار کرنے، انہیں چلانا، پائپ لائنوں کی توسیع کرنے والے اداروں کو مذکورہ ایکٹ کے تحت اجازت حاصل کرنے کیلئے بورڈ میں درخواست دینی ہوتی ہے۔
ملک میں ایل پی جی پائپ لائن نیٹ ورک کی کل لمبائی 8296کلومیٹر ہے۔ اس میں درج ذیل پائپ لائنیں شامل ہیں:
- پانی پت-جالندھر ایل پی جی پائپ لائن 
- پارادیپ-ہلدیہ-درگاپور ایل پی جی پائپ لائن ، 
- اِنّور-تریچی –مدورئی ایل پی جی پائپ لائن 
- کنڈلا-گھورکھپورایل پی جی پائپ لائن 
- جام نگر-لونی ایل پی جی پائپ لائن 
- ویزاگ-سکندرآباد ایل پی جی پائپ لائن 
- منگلور-حسن-میسورو-یدیورو ایل پی جی پائپ لائن 
- اورن-چاکن /شکارپور ایل پی جی پائپ لائن 
- حسن –چراپلی ایل پی جی پائپ لائن 
- ممبئی –اورن ایل پی جی پائپ لائن 
- کوچی-کوئمبٹور-سالم ایل پی جی پائپ لائن 
تیل کی مارکٹنگ کرنے والی تین کمپنیوں  جن کے نام انڈین آئل کارپوریشن لمیٹیڈ، ہندوستان پٹرولیم کارپوریشن لمیٹیڈ اور بھارت پٹرولیم لمیٹیڈ ہیں، انہوں نے کنڈلا-گورکھپور، ایل پی جی پائپ لائن بچھانے کی اجازت لینے کی غرض سے پی این جی آر بی کے پاس اپنے ٹنڈر جمع کرنے کے لئے ایک کنسورشیئم بنایا ہے۔پی این جی آر بی نے کنڈلا-گورکھپور پائپ لائن بچھانے کے پروجیکٹ پر عمل درآمد کے لئے کنسورشیئم کو اجازت دے دی ہے۔
سائنس اور ٹیکنالوجی کی وزارت
بھارت کے اے آئی سپر کمپیوٹر پرم سدھی کو دنیا کے سب سے زیادہ طاقتور 500 نان- ڈسٹریبیوٹیڈ کمپیوٹر سسٹمز میں 63واں مقام حاصل ہوا
نئی دہلی، 18 /نومبر 2020 ۔ سی-ڈیک  کے نیشنل سپر کمپیوٹنگ مشن  کے تحت تیار اعلیٰ کارکردگی والے مصنوعی ذہانت سے لیس  سپر کمپیوٹر پرم سدھی کو دنیا کے سب سے زیادہ طاقتور 500 نان- ڈسٹریبیوٹیڈ کمپیوٹر سسٹمز میں 63واں مقام حاصل ہوا ہے۔ رینکنگ کا نتیجہ 16 نومبر 2020 کو جاری کیا گیا۔
اے آئی نظام ایڈوانسڈ مٹیریل، کمپیوٹیشنل کیمسٹری اور ایسٹروفزکس جیسے شعبوں میں پیکیجز کے اپلی کیشن ڈیولپمنٹ کو مضبوط بنائے گا۔ مشن کے تحت پلیٹ فارم پر ڈرگ ڈیزائن اور انسدادی صحت نگہداشت نظام کے لئے متعدد پیکیج ڈیولپ کئے جارہے ہیں۔ ممبئی، دہلی، چنئی، پٹنہ اور گوہاٹی جیسے سیلاب کے خطرات والے میٹرو شہروں کے لئے سیلاب کی پیش گوئی کرنے والے پیکیج بھی ڈیولپ کئے جارہے ہیں۔ اس سے کووڈ-19 کے خلاف جنگ میں تحقیق و ترقی کو تیزتر سیمولیشنز، میڈیکل امیجنگ، جینوم سیکونسنگ اور پیش گوئی کے ذریعے تیز کیا جائے گا۔ یہ بھارتی عوام، اسٹارٹ اَپس اور بالخصوص ایم ایس ایم ای کے لئے ایک نعمت ہے۔
یہ اپلی کیشن ڈیولپرس کے لئے بھی ایک نعمت ہے اور اس سے این سی ایم آر ڈبلیو ایف اور آئی آئی ٹی ایم کے ذریعے موسم کی پیش گوئی سے متعلق پیکیج کی جانچ، تیل اور گیس کی نکاسی کے لئے جیو- ایکسپلوریشن، ایرو- ڈیزائن مطالعات، کمپیوٹیشنل فزکس اور ریاضی سے متعلق اپلی کیشنز نیز تعلیم کے لئے آن لائن کورسیز میں بھی مدد ملے گی۔
5.267 پیٹافلاپس کے آرپیک اور 4.6 پیٹا فلاپس آر میکس  کے ساتھ اس سپر کمپیوٹر کا تصور سی- ڈی اے سی کے ذریعے کیا گیا اور نیشنل سپر کمپیوٹنگ مشن  کے تحت محکمہ سائنس و ٹیکنالوجی  اور الیکٹرانکس و اطلاعاتی ٹیکنالوجی کی وزارت  کی مدد سے مشترکہ طور پر ڈیولپ کیا گیا ہے۔
سائنس و ٹیکنالوجی محکمہ کے سکریٹری پروفیسر آشوتوش شرما نے کہا ہے کہ یہ ایک تاریخی کام ہے۔ بھارت کے پاس دنیا میں سب سے بڑا سپر کمپیوٹر انفرااسٹرکچر ہے اور یہ آج پرم سدھی – اے آئی کی رینکنگ سے ثابت ہوگیا ہے۔ پروفیسر شرما نے کہا کہ واقعی میرا یہ ماننا ہے کہ پرم سدھی- اے آئی ہمارے قومی تعلیمی اور تحقیق و ترقی کے متعلق اداروں کو مضبوط بنائے گا اور نیشنل نالج نیٹورک  کے اوپر نیشنل سپر کمپیوٹر گرڈ کے نیٹ ورک پر ملک میں پھیلی صنعتوں اور اسٹارٹ اپس کو مضبوطی دے گا۔
پروفیسر آشوتوش شرما نے کہا کہ پرم سدھی – اے آئی کے ساتھ ملک میں سائنس و ٹیکنالوجی سے وابستہ برادری حفظان صحت، زراعت، تعلیم، توانائی، سائبر سکیورٹی، خلا، اے آئی اپلی کیشنز، موسم اور کلائمیٹ موڈلنگ، شہری منصوبہ بندی کے کثیر موضوعاتی چیلنجوں کے حل میں اور زیادہ اہل اور مضبوط ہوگی۔
انھوں نے زور دے کر کہا کہ یہ سائنس اور ٹیکنالوجی اور اختراعات کے توسط سے خودکفالتی کے ہمارے سفر میں اہم کڑی ہے۔
پرم سدھی سپر کمپیوٹر سی- ڈی اے سی کے ملک میں تیار ایچ پی سی- اے آئی انجن، سافٹ ویئر فریم ورکس اور کلاؤڈ پلیٹ فارم کے ساتھ این وی آئی ڈی آئی اے، ڈی جی ایکس سپر پی او ڈی ریفرینس آرکیٹیکچر نیٹورکنگ پر بنا ہے۔ یہ ڈیپ لرننگ، ویزول کمپیوٹنگ، ورچول ریئلٹی، ایکسیلیریٹڈ کمپیوٹنگ اور گرافکس ورچوالائزیشن میں مددگار ثابت ہوگا۔
صدر جمہوریہ کا سکریٹریٹ
گوئینیا کے وزیر اعظم کی صدر جمہوریہ ہند سے ملاقات
نئی دلّی ، 18 مارچ ؍جمہوریہ گوئینیا کے وزیر اعظم ڈاکٹر ابراہیم قصوری نے آج  یہاں راشٹر پتی بھون میں صدر جمہوریہ ہند جناب رام ناتھ کووند سے ملاقات کی ۔
صدر جمہوریہ ہند نے گوئینیا کے وزیر اعظم اور ان کے وفد کا بھارت میں خیر مقدم کرتے ہوئے کہا کہ حال کے اعلیٰ سطحی دوروں نے بھارت اور گونیا کے درمیان باہمی تعلقات کو نئی فعالیت بخشی ہے ۔
صدر جمہوریہ ہند نے اس امر پر مسرت کا اظہار کیا کہ بھارت گوئینیا کے ساتھ تجارتی اشتراک کی اعلیٰ بلندیوں پر فائز ہے ۔ انہوں نے کہا کہ 2017-18 کے دوران بھارت ۔ گوئینیا کے درمیان باہمی تجارت تقریباً 900 ملین امریکی ڈالر تک پہنچ گئی جو کہ گزشتہ برس کے مقابلے میں تقریباً 40 فیصد کے بقدر اضافے کا مظہر ہے ۔ انہوں نے کہا کہ دونوں ملکوں کو آنے والے برسوں میں باہمی تجارت میں اضافے کے لئے مزید کوششیں جاری رکھنی چاہئیں ۔
۔ ۔ ۔ ۔ ۔ ۔
(U . 1607
محنت اور روزگار کی وزارت
بندھوا مزدوروں کی بہبود اور بازآبادکاری
نئی دہلی،13؍ فروری؍آج راجیہ سبھا میں محنت وروزگار کے وزیر مملکت  جناب سنتوش کمار گنگوار نے بتایا ہے کہ ریاستی حکومتوں کو شناخت شدہ اور آزاد کرائے گئے بندھوا مزدوروں کی بازآبادکاری کے کام میں مدد فراہم کرنے کی غرض سے بندھوا مزدوروں کی بازآبادکاری سے متعلق مرکز سے اسپانسر شدہ منصوبہ اسکیم، مئی 1978 سے نافذالعمل رہی ہے۔ مرکزی حکومت نے بندھوا مزدوروں کی بازآبادکاری کے لئے، مرکز سے اسپانسر شدہ مذکورہ منصوبہ اسکیم کو نئی شکل دی ہے اور یہ کام 17؍مئی 2016 سے شروع ہوا ہے۔ بندھوا مزدوروں کی بازآبادکاری سے متعلق مرکزی شعبے کی اسکیم2016 کے خاص نکات درج ذیل ہیں:
آزاد کرائے گئے بندھوامزدوروں کی بازآبادکاری کےلئے مالی امداد مرد بالغ استفادہ کنندہ کے لئے ایک لاکھ روپے کی شرح پر، خصوصی زمرے کے استفادہ کنندگان مثلاً یتیم یا ایسے بچے جنہیں منظم اور مجبور کر کے بھیک منگوانے والوں کے شکنجے سے چھڑایا گیا ہویا بچوں کی بندھوا مزدوری سے آزاد کرایا گیا ہو یا وہ خواتین ہوں، ان تمام زمروں کے لئے 2لاکھ روپے کی امداد اور ازحد سنگین محرومی یا خواجہ سراؤں یا بچوں یا خواتین، جو واضح طور پر جنسی استحصال کا شکار رہے ہوں، مثلاً انہیں چکلا خانوں میں رکھا گیا ہو، مساج پالر میں بندھوا بنا کر رکھا گیا ہو، پلیسمنٹ ایجنسیوں کا بہانہ بنا کر رکھا گیا ہو، ایسے تمام معاملات میں 3لاکھ روپے کی امداد فراہم کی جاتی ہے۔ انسانی تجارت اور مختلف طور پر اہل افراد یا جہاں کہیں ضلع مجسٹریٹ ایسے متاثرہ افراد کو مستحق خیال کریں، وہاں بھی 3لاکھ روپے کی امداد فراہم کی جاتی ہے۔ مذکورہ مالی امداد برائے بازآبادکاری کے لئے مرکزی حکومت صد فیصد کی بنیاد پر سرمایہ فراہم کرتی ہے۔
مذکورہ اسکیم کے تحت ریاستوں کو بندھوا مزدوروں کا پتہ لگانے کے لئے ، سروے کرنے کی غرض سے 4.50لاکھ روپے فی ضلع امداد فراہم کی جاتی ہے۔ تجزیاتی مطالعات کے لئے ایک لاکھ روپے اور بیداری پیدا کرنے کے لئے ہر ریاست کو سالانہ بنیاد پر 10لاکھ روپے فراہم کئے جاتے ہیں۔ مرکزی حکومت سروے کرانے، بیداری پھیلانے، پیشگی تجزیاتی مطالعات وغیرہ کےلئے 50فیصد رقم فراہم کرے گی۔ ریاستیں ہر 3سال میں ایک مرتبہ ضلع کی حسیت کے مطابق سروے کرا سکتی ہیں۔ ایک ریاست ایک سال میں 5 تجزیاتی مطالعات کا اہتمام کر سکتی ہے۔
بازآبادکاری امداد کا اجرا ایسا عمل ہے، جسے خاطیوں کو سزا دینے کے ساتھ جوڑ دیا گیا ہے۔ تاہم 20 ہزار روپے کی فوری امداد ، آزاد کرائے گئے بندھوا مزدوروں کو ضلعی انتظامیہ کے ذریعے فراہم کی جاتی ہے، جو قانونی کارروائیوں سے مشروط نہیں ہوتی۔
مذکورہ اسکیم ضلعی سطح پر ہر ریاست کو بندھوا مزدور بازآبادکاری فنڈ قائم کرنے کا انتظام فراہم کرتی ہے اور اس میں کم سے کم 10لاکھ روپے کی رقم مستقل سرمائے کے طور پر ضلع مجسٹریٹ کے زیر اختیار دستیاب رہتی ہے تاکہ وہ آزاد کرائے گئے بندھوا مزدوروں کو فوری طور پر امداد فراہم کر ا سکے۔
مذکورہ تمام فوائد جو نقد یا غیر نقد کی شکل میں ہو سکتے ہیں اور کسی استفادہ کنندہ کو اسکیم کے تحت فراہم کرائے جا سکتے ہیں۔ اس کے علاوہ کسی دیگر اسکیم یا قانون کے تحت وقتی طور پر انہیں مزید امداد فراہم کی جا سکتی ہے۔
 
U. No. 954
(Visitor Counter : 56
شمال مشرقی ریاستوں کی ترقی کی وزارت
شمال مشرقی خطے میں سیاحت کے شعبے کی ترقی کے لئے 21-2020 کے دوران نارتھ ایسٹرن کونسل کو 132 کروڑ روپے کی 6 تجاویز موصول ہوئی ہیں: ڈاکٹر جتندر سنگھ
نئی دہلی 10 فروری 2021:شمالی مشرقی خطے کی ترقی کے مرکزی وزیر مملکت ، وزیر مملکت برائے پی ایم او، عملہ، عوامی شکایات، پنشن، جوہری توانائی اور خلا ڈاکٹر جتیندر سنگھ نے کہا کہ 21-2020 کے دوران ، نارتھ ایسٹرن کونسل نے سیاحت کے شعبے کے تحت آسام کی ریاستی حکومت سے 132.43 کروڑ روپے کی لاگت کے 6 پروجیکٹ حاصل کئے ہیں۔ آج لوک سبھا میں ایک سوال کے تحریری جواب میں انہوں نے کہا کہ شمال مشرقی خطے میں سیاحت کو بڑھانے کے لئے پچھلے پانچ سالوں میں متعدد منصوبوں کے فیزیکل انفراسٹرکچر یعنی بجلی، کنیکٹیویٹی اور واٹر سپلائی کیلئے 769.51 کروڑ جاری کئے گئے ہیں۔ نارتھ ایسٹرن کونسل نے بھی گذشتہ پانچ برسوں کے دوران شمال مشرقی ریاستوں کو مختلف منصوبوں کے تحت 195.63 کروڑ دیئے ہیں۔وزارت سیاحت نے آٹھ شمال مشرقی ریاستوں کو سودیش درشن اسکیم کے تحت 980.15 کروڑ روپے جاری کئے ہیں۔ آسام ، ناگالینڈ اور میگھالیہ کو پرشاد اسکیم کے تحت 38.63 کروڑ روپے اور آٹھ شمال مشرقی ریاستوں کو گھریلو ترقی اور تشہیر بشمول مہمان نوازی کے لئے میلوں اور تہواروں کے تحت 1221.22 کروڑ روپے جاری کئے گئے ہیں۔
شمال مشرقی خطے کی ترقی کی وزارت شمالی مشرقی خصوصی بنیادی ساختیاتی ترقی کی اسکیم کے تحت آسام سمیت سبھی شمال مشرقی ریاستوں کو سیاحت کے فروغ کے لئے پانی کی فراہمی ، بجلی ، رابطے سے متعلق فیزیکل انفراسٹرکچر کے مختلف پروجکٹوں کو شروع کرنے کی خاطر صد فیصد مالی امداد فراہم کرتی ہے۔ نارتھ ایسٹرن کونسل کیلئے علاقائی سیاحت برائے شمال مشرق ایک ایسا سیکٹر ہے جس پر ساری توجہ مرکوز ہے۔ شمالی مشرقی کونسل کے ذریعہ خطے میں سیاحت کے فروغ کے منصوبوں کو آٹھ شمال مشرقی ریاستوں اور دیگر اسٹیک ہولڈرز کی مشاورت سے منظور کیا گیا ہے۔
وزارت سیاحت شمال مشرقی ریاستوں کے لئے سیاحت کی ترقی اور فروغ پر خاص زور دیتی ہے۔ اس نے سودیش درشن اسکیم نافذ کی ہے، زیارتوں کی بحالی اور روحانیت میں اضافے کی مہم کے علاوہ شمال مشرقی خطے میں مہمان نوازی سمیت گھریلو ترقی اور تشہیر کے تحت میلوں کے اہتمام کی اسکیم نافذ کی ہے۔